Wen: Die lewe is propvol engeleEngele om ons, ŉ joernaal vir kinders en tieners wat deur Wendy Maartens saamgestel is, illustreer op allerlei maniere hoe en waar daar engele in elkeen se lewe teenwoordig is. Hier is ŉ uittreksel wat vir lesers ŉ voorsmakie van die boek se inhoud gee. *** ENGELE BESKERM ONS: Engele is die hemel se soldate. Hulle gebruik soms hemelse oorlogswaens. Koning Dawid vertel in die Psalms hoe duisende hemelse oorlogswaens God se woonplek omring (Psalm 68:18). Dink net: ŉ hele weermag om God se kinders te beskerm! ENGELE BESKERM ALLES WAT GOED EN WAAR IS: Engele weet hoe gevaarlik leuens is. Hulle weet ook hoe moeilik dit soms vir ons is om die waarheid te praat. Die engele juig elke keer as ons die waarheid kies. ENGELE IS GEHEIME AGENTE: Engele is wonderwesens. Al is engele meestal onsigbaar, kan ŉ mens soms voel wanneer hulle naby is. Party mense sê hulle voel veilig en tevrede sonder om te weet waarom. ENGELE AANBID GOD: In die laaste boek van die Bybel lees ons engele het rondom God se troon saamgekom om Hom te aanbid: Al die engele het rondom die troon, en ook rondom die ouderlinge en die vier lewende wesens, gestaan. Hulle het toe op hulle gesigte neergeval voor die troon, en God aanbid en gesê: “Amen! Die lof, die heerlikheid en die wysheid, die dank en die eer, die krag en die sterkte kom ons God toe vir ewig en ewig. Amen!” (Openbaring 7:11-12) ENGELE IS BOODSKAPPERS: Engele is God se boodskappers. In die Bybel is baie verhale oor hoe engele mense moed inpraat en raadgee. Gewoonlik moet hulle die mense eers kalmeer omdat hulle so groot skrik. Dan sê die engele: “Moenie bang wees nie.” *** (Foto: Dim Hou/Unsplash) Engele om ons is ŉ dagboek en joernaal vir kinders (veral meisies) met plek om elke dag jou gedagtes neer te skryf. Die boek is ŉ kombinasie van dagstukkies en gebede, aanhalings en idiome, gedigte en rympies, Bybelstories en staaltjies oor al die wonders van engele … en nog baie meer. Wendy Maartens is die samesteller van die joernaal en haar bydrae word aangevul deur kleurvolle bladuitleg en illustrasies. Die boek word deur Luca, ŉ druknaam van Lapa Uitgewers, uitgegee. Engele om ons kos R210 (prys onderworpe aan verandering) en dit kan by Graffiti Boeke aangeskaf word. Twee Maroela Media-lesers staan die kans om ŉ eksemplaar van Engele om ons te wen. Al wat jy moet doen, is om jou besonderhede in die kompetisievorm onderaan hierdie artikel in te vul. Die sluitingsdatum vir die kompetisie is Woensdag 8 Maart om 23:45. Die kompetisie het gesluit. Bepalings en voorwaardes